KLUBI 700
Bobby Gibsonista tuli kuuluisa työssään metsurina.
Hän on tottunut voittamaan vaikeuksia työssään.
Bobby taisteli vuosia itsensä kanssa.
"Hyvä liikeidea takaa hyvät tulot", minulle sanottiin.
Bobbysta tuli metsuri, ja hänen firmansa menestyy hyvin.
Hän esiintyi myös tv:n “Swamp Loggers” -hittisarjassa.
En pidä itseäni julkkiksena. Tein vain työtäni.
Työssäni jokainen päivä on erilainen ja sisältää haasteita.
Juuri se innostaa minua.
Saan tehdä jotain, jota muut eivät osaa tai halua tehdä.
Bobby ei ole aina ollut tositv-tähti. Hän tulee metsurien suvusta.
Isommat pojat opettivat hänelle huonoja tapoja.
5. luokalla hän meni humalassa kouluun.
En muista päivää ilman huumeita tai alkoholia.
Bobby tapaili monia tyttöjä.
14-vuotiaana Bobby tapasi Lorin, mutta suhde oli epävakaa.
Suutuimme molemmat helposti.
Annoin heti takaisin samalla mitalla.
Olin heti hyppimässä hänen silmilleen.
Osasin ärsyttää häntä.
Tiesin, kuinka loukata häntä.
Muistan vieläkin pahimman loukkauksen.
Hän sanoi, ettei rakasta minua enää.
Se sattui niin paljon, että voin pahoin.
Joinakin päivinä en päässyt ylös sängystä.
Justinin syntyessä Bobby ja Lori olivat 16-vuotiaita.
5 vuotta myöhemmin pari meni naimisiin.
Veljeni oli lyönyt vetoa, että tappaisin vaimoni vuoden sisällä.
Veli melkein ennusti tulevan.
Eräänä iltana Bobby sammui, ja Lori yritti herättää hänet.
Bobby raivostui.
Hän tarttui minua kurkusta ja löi päätäni seinään.
Hän päästi irti, kun puhelin alkoi soida.
Sänky hajosi, kun kaaduin sen päälle.
Hän vastasi puhelimeen ihan normaalisti.
"Siellä on isäsi."
Bobby nukahti Lorin puhuessa puhelimeen.
Seuraavana aamuna Bobby ei muistanut mitään.
Ovet olivat irti karmeistaan, seinissä oli reikiä, -
koko talo sekaisin, enkä muistanut mitään.
Olisin voinut vaikka tappaa Lorin. En voinut jatkaa näin.
Elämäni täytyi muuttua, tai muuten kävisi huonosti.
Seuraavana sunnuntaina pari meni kirkkoon.
Bobby tuli uskoon sinä päivänä.
Oloni oli hyvä. Tiesin tehneeni oikean ratkaisun.
Tiesin, että Jumala auttaisi minua.
Jätin päihteet saman tien.
Nähtyään muutoksen Bobbyssa Lorikin tuli uskoon viikon kuluttua.
Tiesin, että elämäni muuttuisi.
Tällä kertaa olin tosissani.
Luovuin alkoholista ja huumeista omasta tahdostani.
Pariskunta kastettiin. Jumalan avulla he oppivat rakastamaan toisiaan.
Olimme vihdoinkin tehneet jotakin oikein elämässä.
En halunnut vaarantaa sitä. Kehuin Loria aina kun mahdollista.
Kaikki ne asiat, jotka jäivät sanomatta avioliiton alkuaikoina.
Pariskunnalla on kaksi lasta ja viisi lastenlasta.
Bobby johtaa poikansa Justinin kanssa firmaansa.
Työ ja tv-sarja ovat tärkeitä, -
mutta kaikkein parasta oli Kristuksen löytäminen.
Tärkeintä on, että Jumala pelasti minut.
Samalla Hän pelasti myös avioliittoni.
Lapset ovat uskossa. Sitä ei voi rahalla saada.
Jeesus on Vapahtajani ja pelastukseni.
Kaikki, mitä minulla on, on Hänen ansiotaan.
Lapset, aviomies ja kaikki omaisuus.
Odotan innolla taivaaseen pääsyä ja Jeesuksen näkemistä.
Hän haluaa tehdä saman sinullekin.
Hän haluaa olla kaikkesi ja pelastaa sinut.
Hän haluaa antaa anteeksi.
Hän haluaa antaa toivon ja tulevaisuuden.
Hän haluaa siunata perhettäsi sukupolvien ajan.
Hän haluaa, että saat rauhan ja varmuuden.
Hän haluaa viettää kanssasi ikuisuuden.
Kaikki tämä on ilmaista. Se on lahja.
Jumala on valmis antamaan sinulle anteeksi ja puhdistamaan sinut, -
niin ettei Hän edes muista pahoja tekojasi.
Kaiken sen Hän haluaa tehdä.
Bobby ja Lori olivat täysin väärällä tiellä.
Bobby tajusi tuhoavansa itsensä jatkamalla niin.
Hän päätti mennä kirkkoon.
Hän päätti ottaa ilmaisen lahjan, Jeesuksen Kristuksen.
Kuvittele elämää, jossa sinulla ei ole himoja, -
ja elät Hengen mukaista elämää täynnä rakkautta.
Sinä voit saada sen.
Jeesus haluaa antaa sen sinulle ilmaiseksi.
Hän odottaa sinun sanojasi.
"Uudista minut, anna minulle anteeksi."
Jos sanot sen, Hän tulee kyllä.
Tämä on sinulle. Älä käänny pois.
Rukoillaan, jotta Jeesus voisi tehdä sinulle saman kuin Bobbylle.
Hän pystyy muuttamaan sydämesi. Hän voi tehdä sen sinulle.
Rukoile kanssani.
"Jeesus". Sano se ääneen. "Jeesus."
"Tulen luoksesi ja pyydän Sinua sydämeeni.
Pyydän anteeksi vääriä tekojani.
Puhdista minut ja tee minusta uusi ihminen.
Jos teet sen, haluan seurata Sinua elämäni loppuun asti.
Haluan sinut elämääni.
Kuule rukoukseni. Uudista minut.
Täytä minut rakkaudellasi ja rauhallasi.
Tee se nyt. Pyydän Jeesuksen nimessä. Aamen."
Raamatun mukaan vielä yksi asia on tehtävä.
Jos uskot sydämessäsi ja tunnustat suullasi, niin pelastut.
Soita ja sano, että haluat tunnustaa haluavasi Jeesuksen elämääsi.
Tunnusta suullasi ja usko sydämessäsi.
Hän lauloi elokuvassa Fireproof.
Warren Barfield esittää tosielämän rakkauslaulunsa ohjelmassamme.
Ja nuorukainen, joka oli lähtenyt kotoa, kärsi suurta puutetta.
Poika sanoi: "Isä, en ole sen arvoinen, että minua kutsuttaisiin pojaksesi."
Mutta isä sanoi: "Tuokaa parhaat vaatteet ja pukekaa ne hänen ylleen.
Poikani oli kadoksissa ja nyt hänet on löydetty."
Jumalan syli on aina avoinna. Hän odottaa, että tulet kotiin.
Punarinta on sitkeä lintu.
Se on myös seuraavan vieraamme CD:n nimi.
Warren Barfield alkoi soittaa kitaraa 15-vuotiaana.
Lukiossa hän oli enemmän esiintymässä kuin oppitunneilla.
1995 Warren piti vanhempiensa luvalla vuoden tauon koulusta.
300 000 km ja 600 keikkaa myöhemmin hän muutti Nashvilleen.
Hän on julkaissut viisi albumia ja ollut listojen kärjessä.
"Love Is Not a Fight" sai miljoona katsojaa Youtubessa.
Neljäs albumi Redbird näyttää hänen lahjakkuutensa.
Warren on yksi suosituimmista kristillisistä artisteista.
Nyt Warren laulaa vaimonsa Meganin innoittaman laulun.
Se on nimeltään "The Right Time" (Oikea hetki).
Istuin keittiössä, kun äiti tiskasi.
Ajattelin ääneen, ja hän kuunteli.
Elämässäni oli uusi tyttö. Rakastin häntä.
Saatoin tarjota vain rakkauteni ja pienen sormuksen.
Äiti sanoi: Poika, älä anna hyvän asian mennä ohi.
Jos odotat oikeaa hetkeä, se vilahtaa ohi.
Jos aina suunnittelet etkä toteuta, -
rukoilet etkä toimi, -
se ei ole elämistä. Se on elämän tuhlaamista.
Oikean hetken odottamista.
Pari vuotta myöhemmin hänellä oli sormukseni.
Elimme unelmista ja rukouksista.
Meillä oli vain vähän.
Pieni koti, ei tilaa pikkuiselle.
Kuulimme uutisen, -
Jumala tiesi paremmin eikä jäänyt odottamaan.
Jos odotat oikeaa hetkeä, se vilahtaa ohi.
Jos aina suunnittelet etkä toteuta, -
rukoilet etkä toimi, -
se ei ole elämistä. Se on elämän tuhlaamista.
Oikean hetken odottamista.
Tuntematon ei ole niin pelottavaa kuin luulet.
Paras ei aina tule niille, jotka odottavat.
Jos odotat oikeaa hetkeä, se vilahtaa ohi.
Jos aina suunnittelet etkä toteuta, -
rukoilet etkä toimi, -
se ei ole elämistä. Se on elämän tuhlaamista.
Oikean hetken odottamista.
Oikea hetki on juuri nyt.
Juuri nyt voi olla sinun oikea hetkesi.
Se oli ihanaa, Warren, kiitos. Hauska tavata sinut.
Oikeasta hetkestä puheen ollen -
odotamme Jumalalta vihreää valoa oikealla hetkellä.
Äitini sanoi: "Pitäisikö meidän istua odottamassa?"
"Ei, vaan mennä eteenpäin, kunnes Jumala käskee lopettamaan."
Vanhempani opettivat astumaan eteenpäin uskossa.
Suunnittelemme ja rukoilemme, mutta emme tee.
Pitäisi tehdä ja luottaa Jumalaan. Hän auttaa eteenpäin.
Äitini opetti näin, ja olen tehnyt niin.
Se on ollut olennainen osa elämääsi. Olen tutkinut elämääsi.
Olit kiinnostuneempi musiikistasi kuin koulunkäynnistä.
Kaikki tietävät sen, vanhempanikin.
Miten usko näkyy elämässäsi?
Isäni on pappi, ja kasvoin kirkossa.
Muutimme usein, kun isän työpaikka vaihtui.
Kun sanoin nuorena vanhemmilleni, että uskoin Jumalan kutsuvan minua, -
he eivät hermostuneet.
He sanoivat, että jos Jumala kutsuu, silloin pitää totella.
Tapasin vaimoni ja mietin, tulisiko jutusta mitään.
Emme tienneet, mitä tapahtuisi. Jumala antoi meille lapsia.
Meillä on kaksi lasta, tyttö ja poika.
Kyselimme, olimmeko valmiita siihen.
Sitten piti vain toimia luottaen Jumalaan.
Kun kirjoitat lauluja ja teet albumin, -
miten nimeät sen? Mistä "Redbird" tulee?
Kirjoitan paljon siitä, mitä olen oppinut isänä ja aviomiehenä.
Laitan lapseni nukkumaan joka ilta, luemme satuja ja rukoilemme.
Laulamme aina kolme laulua. Halusin kirjoittaa laulun lapsilleni.
Laulan aina muiden tekemiä lauluja lapsilleni.
Halusin kertoa, että olen aina heidän tukenaan.
Silloin punarinta tuli mieleeni. Se ei ole muuttolintu.
Kun muut linnut lähtevät, punarinta jää kylmästä välittämättä.
Minäkään en lähde mukavampaan paikkaan, kun on vaikeaa.
Punarinta on myös yksiavioinen lintu.
Se merkitsee reviirinsä laulamalla.
Se on hieno esikuva minulle.
Haluan olla perheelleni punarinta, johon he voivat luottaa.
Ihanaa, Warren! Minäkin haluan oman punarinnan.
Warrenin uusi CD Redbird on saatavilla iTunesissa.
Lisää tietoa myös sivuillamme cbn.com.
Laulat meille vielä ennen taukoa ja kerrot lisää punarinnasta.
Sinun ei tarvitse pelätä, kun olet vaikeuksissa.
Olen luonasi...
Tulossa: Hän oli 20-vuotias.
Kehoni oli täynnä pistojälkiä.
―Vankilassa ja raskaana. ―En halua synnyttää täällä.
Miten nuori äiti selvisi riippuvuudesta?
Ennen sotaa Ivan työskenteli taidemaalarina.
Sodan jälkeen Ivan meni tapaamaan kaatuneen ystävänsä perhettä.
Ystävä oli pelastanut sodassa hänen henkensä, -
joten Ivan oli tehnyt hänestä muotokuvan.
Kaatuneen ystävän isä oli kartanon omistaja.
Hän halusi maksaa muotokuvasta, mutta Ivan kieltäytyi.
Kartanonherran poika oli antanut henkensä Ivanin puolesta.
Kun kartanonherra kuoli, hänen omaisuutensa huutokaupattiin.
Hänellä oli paljon taideaarteita, ja ostajia tuli ympäri maailmaa.
Huutokauppa aloitettiin kuolleen pojan muotokuvasta.
Kukaan ei ollut kiinnostunut kuvasta, -
meklari ei suostunut etenemään muihin kohteisiin.
Viimein köyhä puutarhuri tarjosi taulusta pienen summan.
Koska muita tarjouksia ei ollut, taulu meni hänelle.
Kaupanteon odotettiin pääsevän vauhtiin, mutta huutokauppa olikin ohi.
"Joka saa pojan, saa kaiken", sanoi meklari.
Testamenttiin oli kirjattu, että pojan muotokuvan ostaja -
saisi koko omaisuuden.
Jumalalla ei ole suurempaa lahjaa kuin poikansa Jeesus Kristus.
Kun saat Hänet, saat kaiken.
Jos haluat tietää, kuinka saat Hänet elämääsi, soita meille.
Tänään Samantha on nuori äiti ja ammattilainen.
Vain muutama vuosi sitten hän oli narkomaani vankilassa.
Minulla oli pistojälkiä koko kehossani.
Se oli helppo humala, jonka saattoi ottaa missä tahansa.
Kaikki pyöri sen ympärillä.
Samantha aloitti huumeidenkäytön 12-vuotiaana.
18-vuotiaana hän oli jo kovan linjan huumeidenkäyttäjä.
Hän ajautui väkivaltaiseen suhteeseen vanhemman miehen kanssa.
Mies opetti minut käyttämään kovia huumeita.
Olin koukussa kokaiiniin ja tein mitä tahansa saadakseni huumeita.
Minut pidätettiin huumeiden hallussapidosta.
Samantha oli raskaana ja pilvessä vankilaan joutuessaan.
Oli kuuma kesä.
En halunnut mennä ulos, ja vaihtoehto oli mennä jumalanpalvelukseen.
Kuulin siellä Jumalasta, Jeesuksesta ja anteeksiannosta.
Jotakin särkyi sydämessäni.
Aloin rukoilla yksinkertaisia rukouksia.
Minun oli pakko tehdä jotain elämälleni lapseni tähden.
Hän pyysi apua vanhemmiltaan.
Mikään hoitolaitos ei antanut ottaa vauvaa mukaan.
Halusin pitää lapseni mukanani.
Äiti löysi lopulta sopivan paikan, -
jonka toimintaa Cbn on mukana rahoittamassa.
Äidit saavat ottaa lapsensa mukaan hoitonsa ajaksi.
Äiti lähetti paperit minulle, ja aloin rukoilla.
Katselin talon kuvaa ja tiesin, että jonakin päivänä olisin siellä.
Samantha meni vankilasta suoraan hoitoon.
En ikinä unohda saapumistani sinne.
Kaksi henkilökunnan jäsentä otti minut vastaan ovella.
He rakastivat minua, vaikka silloin en tiennyt, mitä se tarkoitti.
Se oli Jeesuksen rakkautta.
Se otti valtaansa kuin huumeet. En ollut koskaan kokenut sellaista.
Samantha tuli uskoon.
Vauva syntyi, ja hän alkoi suunnitella tulevaisuutta.
En ollut käynyt lukiota, mutta halusin auttaa muita naisia.
Henkilökunnan rohkaisemana menin kouluun.
Se oli paras tapa saavuttaa tavoitteeni.
Samantha opiskeli yliopistossa ohjaajaksi.
Sain tilaisuuden opiskella netin kautta.
Opiskelin psykologiaa kristilliseltä pohjalta -
ja hoidin tytärtäni.
Koin tuntevani opettajani, vaikka olinkin verkko-opiskelija.
Pystyin puhumaan heidän kanssaan tarvittaessa.
Pidin psykologian opiskelusta.
Samantha valmistui hyvin arvosanoin toukokuussa 2012.
Nykyisin hän työskentelee samassa hoitolaitoksessa ohjaajana.
Kannan narkomaanin leimaa lopun ikääni.
Minut on vapautettu. Totuudessa kulkeminen muuttaa meidät.
Meidän ei tarvitse toistaa mennyttä.
Jeesus on antanut meille uuden mahdollisuuden.
Jumala antaa meille toivon muiden ihmisten avulla.
Samantha on siitä hyvä esimerkki.
Lisää tietoa hoitolaitoksesta on verkkosivuillamme cbn.com.
―On hienoa nähdä, miten kristillinen johtajuus muuttaa ihmisten elämän.
1. Piet. 4:8. "Ennen kaikkea olkoon teidän rakkautenne -
toisianne kohtaan harras, sillä rakkaus peittää syntien paljouden'."
Jumalan siunausta, ja muistakaa rukoilla kansamme -
ja presidenttimme puolesta. Katsotaan, mitä Jumala tekee.
Rakkauden kieli. Jokainen lapsi tuntee sen.
Jokainen lapsi tarvitsee sitä. Ilman sitä ei voi kasvaa.
Kuvittele tätäkin suurempi rakkaus. Jumalan rakkaus.
Ikuinen, muuttumaton, pettämätön.
Kun haluat puhua jonkun kanssa, joka välittää, -
Klubi 700:llä on rukouspalvelijoita valmiina vastaamaan.
Soita tai kirjoita rukouspalvelijoillemme.
Suomennos: Elina Parker